Virallinen lehti nro C 175 , 21/06/1999 s. 0120



Ehdotus neuvoston direktiiviksi rautatieinfrastruktuurin kapasiteetin käyttöoikeuden myöntämisestä ja rautatieinfrastruktuurin käyttömaksujen perimisestä sekä turvallisuustodistusten antamisesta (KOM(98)0480 - C4-0563/98 - 98/0267(SYN)) Ehdotus hyväksyttiin seuraavin tarkistuksin: (Tarkistus 3) Johdanto-osan 7 kappale >Alkuperäinen teksti> (7) on olemassa pieni mutta jatkuvasti kasvava joukko yrityksiä, jotka olisivat halukkaita käyttämään yhteisön rautatieinfrastruktuuria, >EP:n äänestyksessä hyväksytty teksti> (7) tehokas tavaraliikenne ja erityisesti tehokas rajat ylittävä tavaraliikenne edellyttää varovaisia markkinoiden avaamistoimenpiteitä, (Tarkistus 4) Johdanto-osan 7 a kappale (uusi) >Alkuperäinen teksti> >EP:n äänestyksessä hyväksytty teksti> (7a) rautatiekuljetusmarkkinoiden asteittaisen avaamisen yhteydessä on toteutettava mahdollisimman nopeasti ja tehokkaasti teknisen yhdenmukaistamisen toimenpiteitä, (Tarkistus 5) Johdanto-osan 8 kappale >Alkuperäinen teksti> (8) olisi suotava, että rautatiepalvelujen ostajat voivat osallistua suoraan kapasiteetin käyttöoikeuden myöntämismenettelyyn, >EP:n äänestyksessä hyväksytty teksti> (8) rajat ylittävissä tavarakuljetuksissa asiakkaiden edut otetaan parhaiten huomioon lisäämällä toimiluvan saaneiden rautatieyritysten välistä kilpailua tai yhteistyötä, jolloin kilpailu ei ole sosiaalisten oikeuksien kannalta vahingollista ja sen myötä pidetään yllä samoja turvallisuusvaatimuksia, (Tarkistus 6) Johdanto-osan 8 a kappale (uusi) >Alkuperäinen teksti> >EP:n äänestyksessä hyväksytty teksti> (8a) Euroopan rautateiden elvyttäminen rautatieyritysten keskinäistä kilpailua lisäämällä edellyttää oikeudenmukaisia kilpailuedellytyksiä rautatie- ja maantieliikenteen välillä, erityisesti siten, että erilaiset ulkoiset vaikutukset otetaan aiheellisella tavalla huomioon, (Tarkistus 7) 2 artiklan h kohta >Alkuperäinen teksti> h) «infrastruktuurin hallinnolla» jokaista elintä tai yritystä, joka on vastuussa rautateiden infrastruktuurin rakentamisesta ja ylläpidosta; >EP:n äänestyksessä hyväksytty teksti> h) «infrastruktuurin hallinnolla» jokaista elintä tai yritystä, joka on vastuussa rautateiden infrastruktuurin rakentamisesta ja ylläpidosta; tämä voi sisältää valvonta- ja turvallisuusjärjestelmien käytön; (Tarkistus 8) 2 artiklan i kohta >Alkuperäinen teksti> i) «verkolla» koko infrastruktuurin hallinnon omistamaa ja ylläpitämää rautatieinfrastruktuuria; >EP:n äänestyksessä hyväksytty teksti> i) «verkolla» koko infrastruktuurin hallinnon omistamaa ja/tai ylläpitämää rautatieinfrastruktuuria; (Tarkistus 9) 4 artiklan 1 kohta >Alkuperäinen teksti> 1. Jäsenvaltiot voivat vahvistaa kehykset maksujen perimiselle kunnioittaen kuitenkin direktiivin 91/440/ETY 7 artiklassa säädettyä hallinnon riippumattomuutta. Erityisten maksuja koskevien sääntöjen laatimisesta, maksuperusteiden määrittämisestä ja infrastruktuurin käyttömaksujen perimisestä vastaa infrastruktuurin hallinto. >EP:n äänestyksessä hyväksytty teksti> 1. Jäsenvaltioiden on vahvistettava kehykset maksujen perimiselle kunnioittaen kuitenkin direktiivin 91/440/ETY 7 artiklassa säädettyä hallinnon riippumattomuutta. Erityisten maksuja koskevien sääntöjen laatimisesta, maksuperusteiden määrittämisestä ja infrastruktuurin käyttömaksujen perimisestä vastaa infrastruktuurin hallinto. (Tarkistus 10) 4 artiklan 1 a kohta (uusi) >Alkuperäinen teksti> >EP:n äänestyksessä hyväksytty teksti> 1a. Jäsenvaltiot voivat myös siirtää maksuja koskevien yksittäisten määräysten antamisen ja maksujen perimisen 33 artiklan mukaiselle sääntelyelimelle. Näissä tapauksissa on asetettava erillinen riippumaton valituselin, jonka on valitusten käsittelyssä noudatettava 33 artiklan mukaisia määräaikoja. (Tarkistus 11) 5 artiklan 1 kohta >Alkuperäinen teksti> 1. Rautatieyrityksille on tarjottava liitteessä vähimmäiskäyttömahdollisuuksina kuvaillut palvelut sekä palvelut, jotka on liitteessä kuvailtu vaadittavina käyttöpalveluina. >EP:n äänestyksessä hyväksytty teksti> 1. Rautatieyrityksille on tarjottava liitteessä vähimmäiskäyttömahdollisuuksina kuvaillut palvelut sekä palvelut, jotka on liitteessä kuvailtu vaadittavina käyttöpalveluina. Jos palveluja ei tarjoa sama infrastruktuurin hallinto, rautatieyritysten on tehtävä sopimus kaikkien infrastruktuurin hallintojen tai palveluntarjoajien kanssa. «Pääinfrastruktuurin» tarjoajan on autettava näiden palvelujen tarjoamisessa. (Tarkistus 12) 8 artiklan 3 kohta >Alkuperäinen teksti> 3. Rautatieinfrastruktuurin käytöstä, johon sisältyvät vähimmäiskäyttömahdollisuudet ja mitkä tahansa vaadituista käyttöpalveluista, perittävät infrastruktuurimaksut on määritettävä niiden kustannusten perusteella, jotka aiheutuvat suoraan junan toiminnasta, sanotun kuitenkaan rajoittamatta 5 kohdan soveltamista. >EP:n äänestyksessä hyväksytty teksti> 3. Rautatieinfrastruktuurin käytöstä, johon sisältyvät vähimmäiskäyttömahdollisuudet ja mitkä tahansa vaadituista käyttöpalveluista, perittävät infrastruktuurimaksut on määritettävä niiden kustannusten perusteella, jotka aiheutuvat suoraan junan toiminnasta, sanotun kuitenkaan rajoittamatta 5 kohdan soveltamista. Infrastruktuurimaksu saa sisältää vähäisen ja kokonaissummaan nähden kohtuullisen voitto-osuuden (rate of return). (Tarkistus 13) 8 artiklan 5 kohta >Alkuperäinen teksti> 5. Infrastruktuurimaksua voidaan muuttaa maksulla, jolla otetaan huomioon junan toiminnasta aiheutuvien ulkoisten vaikutusten kustannukset. Tällaisen maksun on oltava suhteutettu aiheutetun vaikutuksen suuruuteen. Kyseisten maksujen suuruus on määriteltävä sellaisen julkaistun menetelmän perusteella, josta on kuultu infrastruktuuria käyttäviä tai sen käyttäjiksi haluavia rautatieyrityksiä. Jos ulkoisiin kustannuksiin perustuvat maksut eivät ole vertailukelpoisella tasolla muissa kilpailevissa liikennemuodoissa, tällaiset maksut eivät saa vaikuttaa infrastruktuurin hallinnon kokonaistulojen määrään. Tapauksissa, joissa ulkoisen maksuosuuden sisällyttäminen johtaa ylimääräisiin tuloihin, jäsenvaltiot saavat päättää, kuinka kyseiset tulot käytetään. >EP:n äänestyksessä hyväksytty teksti> 5. Infrastruktuurimaksua voidaan muuttaa maksulla, jolla otetaan huomioon junan toiminnasta aiheutuvien ulkoisten vaikutusten kustannukset. Jos tällainen maksu johtaa ylimääräisiin tuloihin, jäsenvaltiot saavat päättää, kuinka kyseiset tulot käytetään. Ulkoisiin kustannuksiin perustuvien maksujen periminen on sallittua kuitenkin vain silloin, kun myös kilpailevien liikennemuotojen tapauksessa peritään vastaavanlainen ulkoisiin kustannuksiin perustuva maksu. (Tarkistus 14) 9 artikla >Alkuperäinen teksti> 1. Poikkeuksellisissa olosuhteissa ja erityishankkeissa infrastruktuurin käyttöä tai olemassa olevan infrastruktuurin parantamista koskevat maksujärjestelyt voivat perustua tehdyistä investoinneista aiheutuviin pitkän aikavälin lisäkustannuksiin, kohtuullinen tuotto mukaan lukien. Maksut voidaan määrittää tällä perusteella ainoastaan, jos infrastruktuurin hallinto osoittaa sääntelyelimelle, että: >EP:n äänestyksessä hyväksytty teksti> 1. Infrastruktuurin hallinto voi investointihankkeista aiheutuvien pitkän aikavälin lisäkustannusten pohjalta määrittää 8 artiklan mukaisesti määritettäviä maksuja suurempia maksuja, kun se osoittaa sääntelyelimelle, että tiettyjä tehokkuutta ja/tai taloudellista kannattavuutta lisääviä investointihankkeita ei muutoin voitaisi toteuttaa. >Alkuperäinen teksti> a) vaadittua investointia ei olisi muutoin tehty, ja b) investointi ja maksujärjestelmä yhdessä johtavat taloudellisen tehokkuuden paranemiseen. >EP:n äänestyksessä hyväksytty teksti> Tällainen maksujärjestely voi sisältää myös sopimuksia uusiin investointeihin liittyvien riskien jakamisesta erityisesti infrastruktuurin hallinnon ja luvan saaneiden hakijoiden, mukaan luettuna rautatieyritykset, välillä. >Alkuperäinen teksti> 2. Jäsenvaltioiden on periaatteessa pyrittävä varmistamaan, ettei yksikään palvelu, joka voi korvata vähintään aiheuttamansa kustannukset, ole maksujärjestelmän takia estynyt käyttämästä infrastruktuurikapasiteettia. Jos maksujen perintäelin haluaa kattaa suuremman osan kustannuksista kuin mitä 8 artiklan 3, 4 ja 5 kohdassa sallitaan, se voi muiden kuin rahtipalvelujen osalta tehdä niin ainoastaan asettamalla lisämaksuja jäljempänä 3, 4 ja 5 kohdassa vahvistettuja sääntöjä noudattaen. >EP:n äänestyksessä hyväksytty teksti> 2. Jäsenvaltioiden on periaatteessa pyrittävä varmistamaan, ettei yksikään palvelu, joka voi korvata vähintään aiheuttamansa kustannukset, ole maksujärjestelmän takia estynyt käyttämästä infrastruktuurikapasiteettia. Jos maksujen perintäelin haluaa kattaa suuremman osan kustannuksista kuin mitä 8 artiklassa sallitaan, näin voidaan tehdä vain ketään syrjimättä. Tämä voi koskea vain henkilöliikennettä; tavaraliikenteen tapauksessa suurempia maksuja voidaan periä vain silloin, kun otetaan huomioon yhdistettyjen kuljetusten kilpailukyky. >Alkuperäinen teksti> 3. Infrastruktuurin jotain osuutta eniten käyttävältä rautatieyritykseltä voidaan periä kiinteä maksu ja muihin rautatieyrityksiin voidaan soveltaa kiinteiden ja vaihtelevien maksujen järjestelmää. Verkko voidaan tätä varten jakaa osiin; infrastruktuurin jokaisen osan on oltava vähintään 1 000 kilometrin pituinen. Maksun on perustuttava niihin kyseiseen infrastruktuurin osaan liittyviin kustannuksiin, joita 8 artiklan 3 kohdassa tarkoitetut maksut eivät kata, eikä se saa ylittää näitä kustannuksia. Jos käytetään kiinteää maksua, maksujen perintäelimen on varmistettava, ettei muille rautatieyrityksille, jotka tarjoavat vastaavaa palvelua samaan aikaan samoilla markkinoilla, aseteta keskimääräistä maksua tai lisäpalvelujen tarjoamisesta aiheutuvaa maksua, joka on yli 10 prosenttia suurempi kuin osuutta eniten käyttävän rautatieyrityksen maksama maksu. >EP:n äänestyksessä hyväksytty teksti> >Alkuperäinen teksti> 4. Maksuja voidaan korottaa ja muuttaa neuvottelujen kautta eri palvelujen tai eri palvelutyyppien kysynnän joustavuuden mukaan. Tämä voidaan sallia ainoastaan silloin, kun se tapahtuu sääntelyelimen tarkan valvonnan alaisena ja kun on toteutettu suojatoimenpiteitä, joilla varmistetaan, etteivät rautatiekuljetuksista riippuvaisilta käyttäjiltä perittävät maksut ole liian suuria. Sääntelyelinten on asianomaisten tahojen kuulemisen jälkeen laadittava ja julkaistava noudatettavat säännöt. Tällä tavalla määritellyt maksut on sisällytettävä infrastruktuurin hallinnon ja vaatimukset täyttävän hakijan väliseen sopimukseen. >EP:n äänestyksessä hyväksytty teksti> >Alkuperäinen teksti> 5. Infrastruktuurin hallinto voi julkaista tariffit, joissa erotellaan toisistaan selvästi määritellyt liikennetyypit sen mukaan, ollaanko niiden suhteen halukkaita maksamaan enemmän kuin mitä niistä aiheutuvat kustannukset ovat. Tämän voidaan sallia ainoastaan olosuhteissa, joissa on toteutettu suojatoimenpiteitä sen varmistamiseksi, etteivät rautatiekuljetuksista riippuvaisilta käyttäjiltä perittävät maksut ole liian suuria ja että on toteutettu tarvittavat järjestelyt sen varmistamiseksi, että liikenne, joka voi maksaa vähintään aiheuttamansa lisäkustannukset, voidaan hyväksyä. Sääntelyelin valvoo eri liikennetyyppien tariffeja ja varmistaa, että ne ovat asianmukaiset. >EP:n äänestyksessä hyväksytty teksti> (Tarkistus 15) 10 artikla >Alkuperäinen teksti> 1. Kaikissa alennuksissa, joita infrastruktuurin hallinto antaa rautatieyrityksiltä mistä tahansa palveluista perimistään maksuista, on noudatettava 2, 3 ja 4 kohdassa vahvistettuja perusteita, sanotun kuitenkaan rajoittamatta perustamissopimuksen 85, 86 ja 90 artiklan soveltamista. >EP:n äänestyksessä hyväksytty teksti> Kaikissa alennuksissa, joita infrastruktuurin hallinto antaa rautatieyrityksiltä mistä tahansa palveluista perimistään maksuista, on noudatettava 4 artiklan 5 kohdassa vahvistettuja perusteita, sanotun kuitenkaan rajoittamatta perustamissopimuksen 85, 86 ja 90 artiklan soveltamista. >Alkuperäinen teksti> 2. Alennukset eivät saa ylittää sitä todellista kustannussäästöä, joka toiminnasta aiheutuu infrastruktuurin hallinnolle yksittäiseen vastaavan matkaan verrattuna. Alennuksen suuruutta määritettäessä ei voida ottaa huomioon kustannussäästöjä, jotka on jo otettu huomioon perittävässä maksussa. >EP:n äänestyksessä hyväksytty teksti> >Alkuperäinen teksti> 3. Alennukset voivat koskea ainoastaan maksuja, jotka peritään määrätyltä infrastruktuurin osalta. >EP:n äänestyksessä hyväksytty teksti> >Alkuperäinen teksti> 4. Erilaisiin palvelutyyppeihin sovelletaan erillisiä alennusjärjestelmiä. >EP:n äänestyksessä hyväksytty teksti> (Tarkistus 16) 13 artikla >Alkuperäinen teksti> 1. Infrastruktuurin hallinnot voivat periä maksun kapasiteetista, jota on pyydetty mutta jätetty käyttämättä, jäljempänä 2 - 6 kohdassa vahvistettujen periaatteiden mukaisesti. >EP:n äänestyksessä hyväksytty teksti> 1. Infrastruktuurin hallinnot voivat periä kohtuullisen maksun kapasiteetista, jota on pyydetty mutta jätetty käyttämättä. Tämän maksun on tarjottava kannustimia kapasiteetin tehokkaaseen käyttöön. >Alkuperäinen teksti> 2. Maksu on käytettävä tavalla, joka tarjoaa kannustimia kapasiteetin tehokkaaseen käyttöön. >EP:n äänestyksessä hyväksytty teksti> >Alkuperäinen teksti> 3. Kun kaikki kapasiteettipyynnöt voidaan täyttää ilman koordinointia, maksun on oltava enintään reitin tarjoamisesta aiheutuvien kustannusten suuruinen. >EP:n äänestyksessä hyväksytty teksti> >Alkuperäinen teksti> 4. Kun koordinointi on tarpeen, maksun on oltava enintään pyydetyn kapasiteetin arvon suuruinen. >EP:n äänestyksessä hyväksytty teksti> >Alkuperäinen teksti> 5. Erityisjärjestelyjä voidaan tehdä, jos yrityksellä on yhden tai useamman junan liikennöintiä koskeva sopimus, jossa ei tarkenneta tarkkoja toiminta-aikoja. >EP:n äänestyksessä hyväksytty teksti> >Alkuperäinen teksti> 6. Varausmaksut voidaan periä vasta pyydetyn kapasiteetin käyttöajan päätyttyä. >EP:n äänestyksessä hyväksytty teksti> (Tarkistus 17) 14 a artikla (uusi) >Alkuperäinen teksti> >EP:n äänestyksessä hyväksytty teksti> 14 a artikla >Alkuperäinen teksti> >EP:n äänestyksessä hyväksytty teksti> 1. Jäsenvaltiot voivat toteuttaa tarvittavat toimenpiteet varmistaakseen, että seuraavat rautatieliikennepalvelut asetetaan etusijalle rautatieinfrastruktuurin kapasiteettia jaettaessa: >Alkuperäinen teksti> >EP:n äänestyksessä hyväksytty teksti> a) julkiset liikennepalvelut neuvoston asetuksen (ETY) N:o 1191/69, annettu 26 päivänä kesäkuuta 1969(1), julkisten palvelujen käsitteeseen rautatie-, maantie- ja sisävesiliikenteessä olennaisesti kuuluvia velvoitteita koskevista jäsenvaltioiden toimenpiteistä, mukaisesti, >Alkuperäinen teksti> >EP:n äänestyksessä hyväksytty teksti> b) liikennepalvelut, joita harjoitetaan kokonaan tai osaksi erityisesti kyseisiä liikennepalveluja varten rakennettua tai mukautettua infrastruktuuria käyttäen (erityiset suurnopeus- tai tavaraliikenneväylät), sanotun rajoittamatta perustamissopimuksen 85, 86 ja 90 artiklan soveltamista. >Alkuperäinen teksti> >EP:n äänestyksessä hyväksytty teksti> Tämä koskee erottelematta kaikkia 1 artiklan mukaisesti tarjottavia, ominaisuuksiltaan vertailukelpoisia ja suorituskyvyltään vastaavia liikennepalveluja. >Alkuperäinen teksti> >EP:n äänestyksessä hyväksytty teksti> 2. Edellä 1 kohdan a alakohdassa tarkoitettujen liikennepalvelujen tapauksessa jäsenvaltiot voivat myöntää infrastruktuurin hallinnolle korvausta taloudellisista menetyksistä, jotka aiheutuvat siitä, että tietty infrastruktuurikapasiteetti on osoitettava julkisille liikennepalveluille. >Alkuperäinen teksti> >EP:n äänestyksessä hyväksytty teksti> (1) EYVL L 156, 28.6.1969, s. 1. (Tarkistus 18) 14 b artikla (uusi) >Alkuperäinen teksti> >EP:n äänestyksessä hyväksytty teksti> 14 b artikla >Alkuperäinen teksti> >EP:n äänestyksessä hyväksytty teksti> Jäsenvaltiot voivat infrastruktuurikapasiteetin jakamisen yhteydessä myöntää tiettyjä liikennepalveluja tarjoaville tai niitä tietyillä alueilla tarjoaville rautatieyrityksille erityisiä oikeuksia syrjimättömyysperiaatetta noudattaen, kun tämä on välttämätöntä tarkoituksenmukaisten julkisten liikennepalvelujen varmistamiseksi tai infrastruktuurikapasiteetin tehokkaaksi hyödyntämiseksi tai uuden infrastruktuurin rahoittamisen mahdollistamiseksi, sanotun kuitenkaan rajoittamatta perustamissopimuksen 85, 86 ja 90 artiklan soveltamista, (Tarkistus 19) 19 artiklan 1 a kohta (uusi) >Alkuperäinen teksti> >EP:n äänestyksessä hyväksytty teksti> 1a. Jäsenvaltiot voivat lainkäyttöalueellaan määrätä, että vaatimukset täyttäviksi hakijoiksi hyväksytään myös muita luonnollisia henkilöitä tai oikeushenkilöitä kuin rautatieyrityksiä. Rajat ylittävässä tavaraliikenteessä vaatimukset täyttävinä hakijoina pidetään koko yhteisön alueella direktiivin 95/18/EY(1) perusteella toimiluvan saaneita rautatieyrityksiä. >Alkuperäinen teksti> >EP:n äänestyksessä hyväksytty teksti> (1) EYVL L 143, 27.6.1995, s. 70. (Tarkistus 20) 20 artiklan 5 kohta >Alkuperäinen teksti> 5. Puitesopimuksen kesto on periaatteessa korkeintaan viisi vuotta. Infrastruktuurin hallinto voi sopia pidemmästä ajanjaksosta erityistapauksissa. Kaikki poikkeukset on voitava perustella kaupallisilla sopimuksilla tai erityisinvestoinneilla tai -vaaroilla. >EP:n äänestyksessä hyväksytty teksti> 5. Puitesopimuksen kesto on periaatteessa korkeintaan seitsemän vuotta. Infrastruktuurin hallinto voi sopia pidemmästä ajanjaksosta, jos poikkeus voidaan perustella kaupallisilla sopimuksilla tai erityisinvestoinneilla tai -vaaroilla. (Tarkistus 21) 23 artiklan 2 - 4 kohta >Alkuperäinen teksti> 2. Infrastruktuurin hallinnon on varmistettava, että 20 artiklan 7 kohdassa, 25 artiklan 3 kohdassa ja 27 artiklassa säädettyjä tapauksia lukuun ottamatta mitään palvelutyyppiä tai ketään vaatimukset täyttävää hakijaa ei aseteta etusijalle aikataulujen laatimismenettelyssä ja koordinointimenettelyssä. >EP:n äänestyksessä hyväksytty teksti> Poistetaan. >Alkuperäinen teksti> 3. Infrastruktuurin hallinnon on kuultava asianomaisia osapuolia aikataululuonnoksesta ja annettava niille vähintään kuukausi aikaa esittää näkemyksensä. Asianomaisiin osapuoliin kuuluvat kaikki kapasiteettia hakeneet tahot sekä muut osapuolet, jotka haluavat esittää huomioitaan siitä, kuinka aikataulu saattaa vaikuttaa niiden mahdollisuuksiin hankkia rautatiepalveluja aikataulukautena. >EP:n äänestyksessä hyväksytty teksti> >Alkuperäinen teksti> 4. Infrastruktuurin hallinnon on ryhdyttävä tarkoituksenmukaisiin toimenpiteisiin kaikkien esitettyjen kysymysten käsittelemiseksi. >EP:n äänestyksessä hyväksytty teksti> (Tarkistus 22) 24 artiklan 3 - 5 kohta >Alkuperäinen teksti> 3. Infrastruktuurin hallinnon on edellä 18 artiklassa vahvistetut periaatteet huomioon ottaen pyrittävä ratkaisemaan ristiriidat asianomaisten hakijoiden kanssa käytävillä neuvotteluilla. >EP:n äänestyksessä hyväksytty teksti> Poistetaan. >Alkuperäinen teksti> 4. Koordinointimenettelyä ohjaavat periaatteet on määriteltävä verkkoselostuksessa. Niissä on erityisesti otettava huomioon kansainvälisten reittien järjestämiseen liittyvät vaikeudet sekä vaikutukset, joita muutoksista saattaa aiheutua muille infrastruktuurin hallinnoille. >EP:n äänestyksessä hyväksytty teksti> >Alkuperäinen teksti> 5. Jos kapasiteettipyyntöjä ei voida täyttää ilman koordinointia, infrastruktuurin hallinnon on pyrittävä koordinoinnin avulla sovittamaan kaikki pyynnöt. >EP:n äänestyksessä hyväksytty teksti> (Tarkistus 23) 25 artiklan 2 kohta >Alkuperäinen teksti> 2. Jos infrastruktuuri on ilmoitettu kapasiteetiltaan rajoitetuksi infrastruktuuriksi, infrastruktuurin hallinnon on laadittava 28 artiklan mukainen kapasiteettia koskeva arviointi, ellei 29 artiklassa tarkoitettua kapasiteetin vahvistamissuunnitelmaa ole jo alettu panna täytäntöön. >EP:n äänestyksessä hyväksytty teksti> 2. Jos infrastruktuuri on ilmoitettu kapasiteetiltaan rajoitetuksi infrastruktuuriksi, infrastruktuurin hallinnon on laadittava kapasiteettia koskeva arviointi, jonka on valmistuttava kolmessa kuukaudessa, ellei 29 artiklassa tarkoitettua kapasiteetin vahvistamissuunnitelmaa ole jo alettu panna täytäntöön. (Tarkistus 24) 26 artiklan 2 - 4 kohta >Alkuperäinen teksti> 2. Infrastruktuurin hallintojen on tarvittaessa suoritettava arviointi lopullisessa aikataulussa käytettävissä olevan varakapasiteetin tarpeesta, jotta ne voisivat vastata nopeasti ennakoitavissa oleviin kiireellisiin kapasiteettipyyntöihin. >EP:n äänestyksessä hyväksytty teksti> Poistetaan. >Alkuperäinen teksti> 3. Infrastruktuurin hallinnon on varmistettava, että tiedot varakapasiteetista, jota voidaan käyttää kiireellisten pyyntöjen täyttämiseen, ovat kaikkien niiden vaatimukset täyttävien hakijoiden käytettävissä, jotka saattavat haluta käyttää kyseistä kapasiteettia. >EP:n äänestyksessä hyväksytty teksti> >Alkuperäinen teksti> 4. Kunkin 21 artiklassa tarkoitetun aikataulukauden osalta on julkaistava yleiset tilastot kiireellisten pyyntöjen vastausajoista sekä pyyntöjen tuloksista. >EP:n äänestyksessä hyväksytty teksti> (Tarkistus 25) 27 artiklan 2 ja 3 kohta >Alkuperäinen teksti> 2. Jos on olemassa sopivia vaihtoehtoisia reittejä, infrastruktuurin hallinto voi asianomaisia osapuolia kuultuaan osoittaa tietyn infrastruktuurin määrätyn tyyppisen liikenteen käyttöön. Kun tällainen osoittaminen on tapahtunut, infrastruktuurin hallinto voi asettaa kyseisen liikennetyypin etusijalle kapasiteetin käyttöoikeuksia myöntäessään, sanotun kuitenkaan rajoittamatta perustamissopimuksen 85, 86 ja 90 artiklan soveltamista. >EP:n äänestyksessä hyväksytty teksti> 2. Jos on olemassa sopivia vaihtoehtoisia reittejä, infrastruktuurin hallinto voi asianomaisia osapuolia kuultuaan osoittaa tietyn infrastruktuurin määrätyn tyyppisen liikenteen käyttöön. >Alkuperäinen teksti> Osoittaminen ei saa estää muita liikennetyyppejä käyttämästä kyseistä infrastruktuuria, kun kapasiteettia on käytettävissä ja kun juna täyttää linjan toimintaan vaadittavat ominaisuudet. >EP:n äänestyksessä hyväksytty teksti> >Alkuperäinen teksti> 3. Kun infrastruktuuri on osoitettu tiettyyn käyttöön edellä 2 kohdassa kuvatulla tavalla, tästä on kerrottava verkkoselostuksessa. >EP:n äänestyksessä hyväksytty teksti> (Tarkistus 26) 28 artikla >Alkuperäinen teksti> 28 artikla >EP:n äänestyksessä hyväksytty teksti> Poistetaan. >Alkuperäinen teksti> Kapasiteettia koskeva arviointi >EP:n äänestyksessä hyväksytty teksti> >Alkuperäinen teksti> 1. Edellä 25 artiklan 2 kohdassa tarkoitetun kapasiteettia koskevan arvioinnin tarkoituksena on määrittää kapasiteetin rajoitukset, jotka estävät kapasiteettipyyntöjen riittävän täyttämisen, sekä ehdottaa menetelmiä, joilla lisäpyynnöt voidaan täyttää. Arvioinnissa määritellään rajoitusten syyt sekä toimenpiteet, joita rajoitusten poistamiseksi voitaisiin toteuttaa lyhyellä ja keskipitkällä aikavälillä. >EP:n äänestyksessä hyväksytty teksti> >Alkuperäinen teksti> 2. Arviointi koskee infrastruktuuria, toimintatapoja, toimintaan sisältyvien palvelujen luonnetta ja kaikkien näiden tekijöiden vaikutusta kapasiteettiin. Ehdotettaviin toimenpiteisiin voivat sisältyä erityisesti palvelujen ohjaaminen toisille reiteille, palvelujen uudelleenajoittaminen, nopeudenmuutokset ja infrastruktuurin parantaminen. >EP:n äänestyksessä hyväksytty teksti> >Alkuperäinen teksti> 3. Kapasiteettia koskevan arvioinnin suorittaa infrastruktuurin hallinto, jonka on arviointia laatiessaan kuultava kyseisen infrastruktuurin nykyisiä ja mahdollisia tulevia käyttäjiä. >EP:n äänestyksessä hyväksytty teksti> >Alkuperäinen teksti> 4. Kapasiteettia koskeva arviointi on saatava päätökseen kahden kuukauden kuluessa siitä, kun infrastruktuuri on määritelty kapasiteetiltaan rajoitetuksi infrastruktuuriksi. >EP:n äänestyksessä hyväksytty teksti> (Tarkistus 27) 29 artiklan 2 - 3 kohta >Alkuperäinen teksti> 2. Kapasiteetin vahvistamissuunnitelmaa laadittaessa on kuultava kyseisen kapasiteetiltaan rajoitetun infrastruktuurin käyttäjiä. Siinä on esitettävä syyt kapasiteetin rajoituksiin, vaihtoehtoja kapasiteetin vahvistamiseksi, liikenteen todennäköinen tuleva kehittyminen, infrastruktuurin kehittämistä koskevat rajoitukset, vaihtoehdoista aiheutuvat kustannukset, mukaan lukien todennäköiset käyttömaksuja koskevat muutokset, sekä kustannus-hyötyanalyysi mahdollisista kapasiteetin vahvistamiseksi toteutettavista toimenpiteistä. >EP:n äänestyksessä hyväksytty teksti> Poistetaan. >Alkuperäinen teksti> 3. Ehdotettavaan suunnitelmaan on sisällyttävä suunnitelma toteutettavista toimista ja toimenpiteiden toteuttamisen aikataulu. >EP:n äänestyksessä hyväksytty teksti> (Tarkistus 28) 33 artiklan 8 a kohta (uusi) >Alkuperäinen teksti> >EP:n äänestyksessä hyväksytty teksti> 8a. Kansallisten sääntelyelinten on harjoitettava tiivistä mielipiteiden ja kokemusten vaihtoa niiden päätöksentekoperusteiden yhteensovittamiseksi yleiseurooppalaisella tasolla. Komissio tukee niitä tässä tehtävässä. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston direktiiviksi rautatieinfrastruktuurin kapasiteetin käyttöoikeuden myöntämisestä ja rautatieinfrastruktuurin käyttömaksujen perimisestä sekä turvallisuustodistusten antamisesta (KOM(98)0480 - C4-0563/98 - 98/0267(SYN))(Yhteistoimintamenettely: ensimmäinen käsittely) Euroopan parlamentti, joka - ottaa huomioon komission ehdotuksen neuvostolle (KOM(98)0480 - 98/0267(SYN)) ((EYVL C 321, 20.10.1998, s. 10.)), - neuvoston kuultua sitä EY:n perustamissopimuksen 189 c artiklan ja 75 artiklan mukaisesti (C4-0563/98), - ottaa huomioon työjärjestyksensä 58 artiklan, - ottaa huomioon liikenne- ja matkailuvaliokunnan mietinnön ja talous- ja raha-asioita sekä teollisuuspolitiikkaa käsittelevän valiokunnan lausunnon (A4-0059/99); 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 c artiklan a kohdan mukaisesti; 3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta, ja aloittamaan neuvottelumenettelyn; 4. Kehottaa puhemiestään välittämään tämän lausunnon neuvostolle ja komissiolle.